
OPĆINSKO VIJEĆE 
OPĆINE UDBINA


PREDMET: Prijedlog Zaključka o usvajanju Izvješća o stanju u prostoru za 
		razdoblje 2017. –2020. godina
· dostavlja se

Na temelju članka 54. Statuta Općine Udbina („Županijski glasnik“ Ličko-senjske županije br. 3/21) općinski načelnik Općine Udbina dana 10.09.2021. godine utvrdio je prijedlog Zaključka o usvajanju izvješća o stanju u prostoru za razdoblje od 2017. – 2020. godine te ga dostavlja Općinskom vijeću Općine Udbina na razmatranje i donošenje.  
Cjeloviti dokument Izvješće o stanju u prostoru dostupan je na web stranici Općine Udbina www.udbina.hr  (uz ostale materijale za  2. redovnu  sjednice Općinskog vijeća)


NAČELNIK OPĆINE
Josip Seuček, mag. ing.



U PRIVITKU:

1. Prijedlog Zaključka 
2. Izvješće o stanju u prostoru za razdoblje od 2017. – 2020.


O B R A Z L O Ž E N J E 

Člankom 39. Zakona o prostornom uređenju (Narodne novine broj: 153/13, 65/17, 114/18, 39/19, 98/19) propisana je obveza predstavničkog tijela da razmatra Izvješće o stanju u prostoru za četverogodišnje razdoblje. 

Izvješće o stanju u prostoru sadrži polazišta, analizu i ocjenu stanja i trendova prostornog razvoja, analizu provedbe prostornih planova i drugih dokumenata koji utječu na prostor, te prijedloge za unapređenje prostornog razvoja s osnovnim preporukama mjera za iduće razdoblje, a pobliži sadržaj izvješća, obvezni prostorni pokazatelji, način sudjelovanja javnopravnih tijela u izradi izvješća i drugi zahtjevi u vezi s praćenjem stanja u području prostornog uređenja propisana su Pravilnikom o sadržaju i obveznim prostornim pokazateljima izvješća o stanju u prostoru (Narodne novine br. 48/14 i 19/15). 

Stručni izrađivač Izvješća o stanju u prostoru za razdoblje od 2017. – 2020. godine je Javna ustanova Zavod za prostorno planiranje Ličko-senjske županije. 

Slijedom navedenog potrebno je donijeti Zaključak o razmatranju i usvajanju Izvješća. 
P R I J E D L O G [image: ]

Na temelju članka 39. Zakona o prostornom uređenju („Narodne novine” br. 153/13, 65/17, 114/18, 39/19, 98/19 ) i članka 31. Statuta Općine Udbina („Županijski glasnik Ličko-senjske županije“ br. 3/21), Općinsko vijeće Općine Udbina na ____. redovnoj sjednici, održanoj dana ______________. godine donosi 


Z A K L J U Č A K
o usvajanju Izvješća o stanju u prostoru Općine Udbina
za razdoblje 2017.-2020. godine

Članak 1.

Općinsko vijeće Općine Udbina razmotrilo je i usvaja Izvješće o stanju u prostoru Općine Udbina za razdoblje od 2017.-2020. godine. 

Članak 2.

Izvješće o stanju u prostoru Općine Udbina za razdoblje od 2017.-2020. godine sastavni je dio ovog Zaključka. 

Članak 3.

Općina Udbina dužna je Izvješće o stanju u prostoru Općine Udbina za razdoblje od 2017.-2020. godine dostaviti nadležnom Ministarstvu i Zavodu za prostorni razvoj. 

Članak 4.

Ovaj Zaključak stupa na snagu osmog (8) dana od dana objave u „Županijskom glasniku“ Ličko-senjske županije. 

KLASA: 351-01/
URBROJ: 2125/12-
Udbina, ____________ . godine. 

